Kang dadi sabab bisane turu iku mengkene : ing nalikane raga iku tentrem, rasa pangrasaning cipta iya ayem, pupuling panon jenjem, jenejeming panon temeh kawawa narik sarining mani kang wis padha manuksma ing getih, dene sari sarasaning panon lumuntur manuksma ing karsa, sari sarasaning akarsa kukud tumama ing pramana, dadi loro-loroning atunggal, pramana bareng wis kasamaptan dening kukudaning sari sarasaning karsa, temah gumelaring pepadhanging pramana padha kempel, kempeling pepadhang mau tumuli gana dadi putih maligi angganing pramana, ing kono katarbuka adeging trimurti, mulane turu iku ora kawawa nuli celathu ngambu apa dene ngrungu, mungguh kang dadi sababe, awit padha koncatan panuksmaning sari sarasaning mani mau.